
                 Bucureşti, 08.06.2011





                                                           

 Nr.23/168/2011
AVIZ
asupra proiectului de Lege privind aprobarea Ordonanţei de urgenţă a Guvernului nr.38/2011 pentru modificarea şi completarea Legii nr.597/2001 privind unele măsuri de protecţie şi autorizare a construcţiilor în zona de coastă a Mării Negre



În conformitate cu prevederile art.95 şi 115 din Regulamentul Camerei Deputaţilor, republicat, cu modificările şi completările ulterioare, Comisia pentru industrii şi servicii a fost sesizată, în procedură de urgenţă, pentru aviz care va fi transmis Comisiei pentru administraţie publică, amenajarea teritoriului şi echilibru ecologic, cu proiectul de Lege privind aprobarea Ordonanţei de urgenţă a Guvernului nr.38/2011 pentru modificarea şi completarea Legii nr.597/2001 privind unele măsuri de protecţie şi autorizare a construcţiilor în zona de coastă a Mării Negre, transmis cu adresa nr.P.L.x. 375 din 30 mai 2011, înregistrat sub nr.23/168 din 31 mai 2011.


Consiliul Legislativ, cu avizul nr.447/15.04.2011, avizează favorabil proiectul de ordonanţă de urgenţă cu observaţii şi propuneri preluate de iniţiator.



Senatul, în  şedinţa din 25 mai 2011, a adoptat proiectul de lege.



Proiectul de lege are ca obiect de reglementare modificarea Legii nr.597/2001 privind unele măsuri de protecţie şi autorizare a construcţiilor în zona de coastă a Mării Negre, cu modificările ulterioare, în sensul majorării amenzilor contravenţionale, precum şi al stabilirii agenţilor constatatori ai contravenţiilor.



De asemenea, prin proiect se prevede crearea unui cadru legislativ pentru stoparea activităţii de construire pe domeniul public şi privat al statului sau al unităţilor administrativ-teritoriale, cât şi pe proprietatea privată a persoanelor juridice/fizice, cu încălcarea prevederilor Legii nr.597/2001.



Examinarea proiectului de lege a avut loc în şedinţa comisiei din data de 08 iunie 2011.

În urma dezbaterilor, membrii comisiei au hotărât, în unanimitate, avizarea favorabilă a proiectului de lege.


Prin obiectul de reglementare şi conţinutul său, proiectul de lege face parte din categoria legilor ordinare.



În conformitate cu prevederile art.75 din Constituţia României, republicată, Camera decizională pentru acest proiect de lege este Camera Deputaţilor.

PREŞEDINTE,

Iulian Iancu

Consilieri parlamentari, 
Viorela Gondoş

Isabela Robe

